Le Mespris de la vie et consolation contre la mort/« Comme on voit le vaisseau vuide de tout bagage »
# Le Mespris de la vie et consolation contre la mort/« Comme on voit le vaisseau vuide de tout bagage »

Comme on voit le vaisseau vuide de tout bagage Voguant douteusement, ore venir à bord Ore d'un trait leger se retirer du port, Flottant, & chancellant au vouloir de l'orage :

Ainsi ceus qui durant la trame de leur àge Ignares n'ont preveus à l'heure de la mort, Le tems estant venu d'en ressentir l'effort Fremissent inconstans, comme feuille volage :

Le coup preveu de loing n'a pas tant de vigueur, Et le frequent penser nous renforce le ceur Quant le mal-heur preveu succede à la pensee :

Celuy meurt tousjours bien, qui vit comme mortel Mais du sot ehonte qui ne s'estime tel La fin est vergougneuse, & la mort insensee.

